นพ.ชัยยศ กล่าวอีกว่า ผู้ที่ถูกแก๊สน้ำตาจะได้รับอันตราย ดังนี้ 1.ผลโดยตรงจากแก๊สน้ำตา แสบร้อน ปวดที่ตา ปาก จมูก และทางเดินหายใจ น้ำตาไหลพราก ตามองไม่เห็น น้ำมูก น้ำลายไหล ไอ หายใจลำบาก ส่วนใหญ่จะหายเอง ในไม่ถึงหนึ่งชั่วโมง และจะหายเร็วขึ้น ถ้าได้รับการรักษาอย่างถูกต้องยกเว้นกรณีสัมผัสมากๆ เช่น หากหายใจเข้าไป อาจถึงขั้นเสียชีวิตได้ รวมถึงอาจผลระยะยาว ต่อตับ 2.อันตรายจากชิ้นส่วนเมื่อระเบิด เพราะแก๊สน้ำตา มักจะอยู่ในกระป๋อง ที่แตกออก เมื่อยิงใส่ แรงอัด ไม่มากนัก แต่ก็ทำให้เกิดบาดเจ็บได้ เมื่อระเบิดใกล้ตัว 3.อันตรายจากคนรอบข้าง ที่ตกใจ ชน เหยียบกัน"ผู้ที่มีโรคประจำตัว เช่น หอบหืด โรคผิวหนัง รวมถึง เด็ก คนชรา หญิงตั้งครรภ์ ผู้สวมใส่คอนแท็คเลนส์ จะได้รับอันตรายจากแก๊สน้ำตามากกว่าคนปกติ แต่ถ้านำแก๊สน้ำตามาใช้ในที่แออัด มีคนอยู่จำนวนมากอย่างทำเนียบรัฐบาลตอนนี้ ก็อาจทำให้มีคนเสียชีวิตได้ ซึ่งผมยืนยันว่าแก๊สน้ำตา คือวิธีที่รุนแรง ไม่สมควรนำมาใช้"นพ.ชัยยศ กล่าว
ผู้ที่ถูกแก๊สน้ําตาจะได้รับอันตรายคือผู้ใด 
แก๊สน้ําตา